
BIROUL PERMANENT

AL

CAMEREI DEPUTAŢILOR

Vă înaintăm, alăturat, Raportul comun asupra proiectului de Lege pentru completarea art. 241 din Legea nr.220/2008 pentru stabilirea sistemului de promovare a producerii energiei din surse regenerabile de energie, trimis Comisiei pentru industrii şi servicii şi Comisiei pentru mediu şi echilibru ecologic spre dezbatere în fond, cu adresa nr. PLx.133 din 25 martie 2014.

            În raport cu  obiectul şi conţinutul reglementării, proiectul de Lege face parte din categoria legilor ordinare.

                 PREŞEDINTE,                                                       PREŞEDINTE,

       Carmen Ileana MOLDOVAN                                           Iulian IANCU

RAPORT COMUN

asupra proiectului de Lege pentru completarea art.241 din Legea nr.220/2008 pentru stabilirea sistemului de promovare a producerii energiei din surse regenerabile de energie
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii şi Comisia pentru mediu şi echilibru ecologic au fost sesizate spre dezbatere în fond, cu proiectul de Lege pentru completarea art.241 din Legea nr.220/2008 pentru stabilirea sistemului de promovare a producerii energiei din surse regenerabile de energie, transmis cu adresa nr.PLx.133 din 25 martie 2014 şi înregistrat la Comisia pentru industrii şi servicii cu nr.4c-3/108 din 26 martie 2014, respectiv la Comisia pentru mediu şi echilibru ecologic cu nr.4c-27/74 din 26 martie 2014. 
Senatul, în calitate de primă Cameră sesizată, a adoptat proiectul de lege în şedinţa din 18 martie 2014.
În conformitate cu prevederile art.75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Proiectul de lege are ca obiect de reglementare completarea art.241 din Legea nr.220/2008 pentru stabilirea sistemului de promovare a producerii energiei din surse regenerabile de energie, republicată, cu modificările şi completările ulterioare, în sensul interzicerii amplasării de sisteme fotovoltaice pe terenurile productive, în scopul protecţiei mediului şi protejării sectorului agricol. 
Consiliul Legislativ a avizat favorabil proiectul de Lege, cu unele observaţii şi propuneri, aviz transmis cu adresa nr. 1033 din 27 septembrie 2013.

Comisia juridică, de disciplină şi imunităţi a avizat favorabil proiectul de Lege (nr.4c-11/697/16 iunie 2014).

Comisia pentru agricultură, silvicultură, industrie alimentară şi servicii specifice a avizat favorabil proiectul de Lege (nr.4c-4/337/03.07.2014).

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii celor două Comisii sesizate în fond au examinat proiectul de Lege în şedinţe separate, Comisia pentru industrii şi servicii în data de 23 aprilie 2014, iar Comisia pentru mediu şi echilibru ecologic în data de 03 decembrie 2014. 
La dezbateri au fost prezenţi 23 deputaţi din 24 membri ai Comisiei pentru industrii şi servicii şi 20 deputaţi din 22 de membri ai Comisiei pentru mediu şi echilibru ecologic. 

La dezbateri a participat, în calitate de invitat, conform prevederilor art.54 şi 55 din Regulamentul Camerei Deputaţilor, republicat, cu modificările şi completările ulterioare, domnul Mihai Albulescu, secretar de stat în cadrul Departamentului pentru energie din Ministerul Economiei.
În urma examinării proiectului de Lege, a punctelor de vedere transmise de Consiliul Legislativ şi comisiile avizatoare, membrii celor două comisii au hotărât cu majoritate de voturi, să propună Plenului Camerei Deputaţilor respingerea proiectului de Lege pentru completarea art.241 din Legea nr.220/2008 pentru stabilirea sistemului de promovare a producerii energiei din surse regenerabile de energie, întrucât reglementarea propusă este preluată în Legea nr.23/2014 pentru aprobarea OUG nr.57/2013 pentru modificarea şi completarea Legii nr.220/2008.

Prin obiectul de reglementare şi conţinutul său, proiectul de Lege face parte din categoria legilor ordinare.

